Държавен вестник, бр. 14, 2011 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  14
състав за обмен от военноморските сили, така 
че да се осигури база за подпомагане и оценка 
на изпълнението. Личният състав за обмен от 
военноморските сили следва да получава оцен­
ки на изпълнението от това лице. Приемащата 
страна изпраща съответните рапорти до изпра­
щащата страна в съответствие с изискванията 
на държавата домакин.
6.7. Рапорти, които изпращащата страна 
може да изиска от личния състав за обмен 
от военноморските сили, или рапорти, които 
членовете на личния състав за обмен от воен­
номорските сили желаят да подадат относно 
задълженията им във връзка с обмена на личен 
състав, се подават по реда, както следва:
6.7.1. Личният състав за обмен от военно­
морските сили на САЩ изпраща рапортите си 
в съответствие с Инструкция на началника на 
военноморските сили на САЩ по операциите 
OPNAVINST 5700.7G.
6.7.2. Личният състав за обмен от военно­
морските сили на Република България изпраща 
рапортите си чрез аташето по отбраната на 
Република България във Вашингтон, окръг 
Колумбия.
6.8. Личният състав за обмен от военно­
морските сили и членовете на тяхните семей­
ства получават медицинско и стоматологично 
обслужване във военни здравни заведения в 
размера, предвиден от приложимото законода­
телство и политиките на държавата домакин и 
международните споразумения. При наличие 
на реципрочно споразумение за здравна помощ 
между двете държави правата на достъп на лич­
ния състав за обмен от военноморските сили и 
членовете на техните семейства се уточняват. За 
членовете на личния състав, обхванати от такова 
споразумение, грижите принципно се предос­
тавят без заплащане. На целия личен състав за 
обмен от военноморските сили и на членовете 
на техните семейства, които не са обхванати 
от реципрочно споразумение, могат да бъдат 
предложени здравни грижи на база възстано­
вяване на разходите в здравните заведения на 
ВМС. В случаите, когато няма на разположение 
здравни заведения на ВМС, членовете на личния 
състав за обмен от военноморските сили носят 
отговорност за всички разходи за медицинско и 
стоматологично обслужване, направени от тях 
и/или членовете на техните семейства. Изпра­
щащата страна взема необходимите мерки, така 
че личният състав за обмен от военноморските 
сили и членовете на тяхните семейства да са в 
добро физическо състояние преди изпращането 
на личния състав за обмен от военноморските 
сили. Отговорност на изпращащата страна е да 
се запознае с медицинските и стоматологичните 
услуги на разположение на личния състав за 
обмен от военноморските сили и членовете на 
техните семейства.
6.9. При никакви случаи личният състав за 
обмен от военноморските сили не може да 
бъде назначаван на позиции, които изискват 
упражняване на командни правомощия или 
отговорности, които по силата на нормативен 
акт или разпоредба са определени за офицер 
или служител от държавата домакин или при­
емащата страна.
6.10. Не се допуска личният състав за обмен 
от военноморските сили да изпълнява задачи 
в политически чувствителни райони, където 
тяхното присъствие би застрашило интересите 
на изпращащата страна или където в обичайния 
ход на изпълняване на задълженията им могат 
да бъдат въвлечени в дейности, поставящи в 
неудобно положение изпращащата страна.
6.11. Изпращащата страна няма право да 
развръща личния състав за обмен от военно­
морските сили в ситуации на непреки военни 
действия като мироопазващи или многонаци­
онални операции на Обединените нации без 
разрешението на държавата на изпращащата 
страна. В допълнение личният състав за обмен от 
военноморските сили не може да бъде изпращан 
в трета държава като член на контингент за 
учения или да участва в учение без одобрени­
ето в писмена форма на изпращащата страна.
6.12. Приемащата страна не може да възлага 
на личния състав за обмен от военноморските 
сили задачи, изпълнението на които е свързано 
с преки военни действия със сили от трети 
държави. В случай че формирование, в което 
са назначени членове на личния състав за об­
мен от военноморските сили, бъде неочаквано 
въвлечено във военни действия, личният състав 
за обмен от военноморските сили, включен към 
формированието, следва да не бъде въвличан 
във военните действия без писмено разрешение 
от изпращащата държава.
6.13. Личният състав за обмен от военномор­
ските сили и членовете на техните семейства 
имат право да ползват магазините, обменните 
бюра, театрите на ВМС и други социални 
дейности в съответствие с нормативните ак­
тове и политиките на приемащата страна и 
международните споразумения, по които двете 
държави са страни.
6.14. На личния състав за обмен от воен­
номорските сили се дават отпуски и други 
възможности за временно освобождаване от 
изпълнение на задачите им в съответствие с 
нормативната база на изпращащата страна и 
при одобрение от съответните органи на при­
емащата страна.
6.15. Личният състав за обмен от военномор­
ските сили се задължава да спазва правилата 
относно облеклото на изпращащата страна. 
Установената униформа за всеки конкретен 
случай следва да е тази, която в най-голяма 
степен съответства на установената униформа 
за конкретното формирование на приемащата 
страна, в което служи личният състав за обмен 
от военноморските сили. Практиките на приема­
щата страна се спазват по отношение носенето 
на цивилно облекло.
6.16. В рамките на установеното в държавата 
домакин и бидейки предмет на възстановяване 
на разходите от изпращащата страна при въз­
можност приемащата страна предоставя квар­
тира и условия за хранене за личния състав за